CELEX: 62005CO0233
Language: sk
Date: 2006-06-01 00:00:00
Title: Uznesenie Súdneho dvora (šiesta komora) z 1. júna 2006. # V.O.F. Dressuurstal Jespers proti Inspecteur van de Belastingdienst/Zuidwest/kantoor Breda van de rijksbelastingdienst. # Návrh na začatie prejudiciálneho konania Gerechtshof 's-Hertogenbosch - Holandsko. # Šiesta smernica o DPH - Práca na základe zmluvy - Pojem "vyrobeného tovaru" - Drezúrovaný a trénovaný kôň - Daňová povinnosť. # Vec C-233/05.

Uznesenie Súdneho dvora (šiesta komora) z 1. júna 2006 – V.O.F. Dressuurstal Jespers
      (vec C‑233/05)
      „Šiesta smernica o DPH – Práca na základe zmluvy – Pojem ‚vyrobeného tovaru‘ – Drezúrovaný a trénovaný kôň – Daňová povinnosť“
      1.                     Daňové ustanovenia – Harmonizácia právnych predpisov – Dane z obratu – Spoločný systém dane z pridanej hodnoty – Dodávky tovaru
            – Práca na základe zmluvy [Smernica Rady 77/388, článok 5 ods. 5 písm. a)] (pozri body 31 – 33, bod 1 výroku)
      2.                     Daňové ustanovenia – Harmonizácia právnych predpisov – Dane z obratu – Spoločný systém dane z pridanej hodnoty – Zdaniteľné
            plnenie a splatnosť dane (Smernica Rady 77/388, článok 10 ods. 2) (pozri body 36 – 38, bod 2 výroku)
      Predmet
      
         
               Návrh na začatie prejudiciálneho konania – Gerechtshof te ’s-Hertogenbosch – Výklad článku 5 ods. 7 písm. a) smernice 77/388/EHS:
                  Šiesta smernica Rady zo 17. mája 1977 o zosúladení právnych predpisov členských štátov týkajúcich sa daní z obratu – spoločný
                  systém dane z pridanej hodnoty: jednotný základ jej stanovenia (Ú. v. ES L 145, s. 1; Mim. vyd. 09/001, s. 23) – Necvičený
                  kôň drezúrovaný a trénovaný na určitý cieľ – Kôň vycvičený ako jazdecký kôň, ktorý sa na základe drezúry a špeciálneho tréningu
                  je schopný zúčastniť skúšok na vyšší stupeň – V oboch prípadoch: výroba nového tovaru? – Význam objektívne merateľných zmien
                  koňa pokiaľ ide o otázku, či dosiahne alebo nedosiahne cieľ – Platba dane podľa konania o periodicky podávaných priznaniach
               
            Výrok
      1.         Článok 5 ods. 5 písm. a) šiestej smernice Rady 77/388/EHS zo 17. mája 1977 o zosúladení právnych predpisov členských štátov
         týkajúcich sa daní z obratu – spoločný systém dane z pridanej hodnoty: jednotný základ jej stanovenia, zmenenej a doplnenej
         smernicou Rady 94/76/ES z 22. decembra 1994, zavedením prechodných opatrení uplatniteľných v rámci rozšírenia Európskej únie
         k 1. januáru 1995 v oblasti dane z pridanej hodnoty sa má vykladať v tom zmysle, že nejde o prácu na základe zmluvy, pokiaľ
         je kôň trénovaný, aby mohol byť použitý ako jazdecký kôň alebo na drezúru a zúčastniť sa na súťažiach, a že takýto kôň nemôže
         byť za uvedených okolností považovaný za vyrobený tovar.
      
      2.         Povinnosť zaplatiť daň z pridanej hodnoty zo súm vyberaných periodicky za poskytovanie služieb spočívajúcich v tréningu a drezúre
         koní sa určuje za podmienok stanovených v článku 10 ods. 2 šiestej smernice.